OpenLLM-France/wikimedia huggingface dataset:
# Casa Albert Moliner

La Casa Albert Moliner, o Casa Vidal i Folquet, és un edifici del municipi de Vilafranca del Penedès (Alt Penedès) protegit com a bé cultural d'interès local. L'any 1896 Santiago Güell va fer el projecte de reforma de la façana.

## Descripció

La Casa Moliner, que ocupa un extrem sencer d'illa, fa cantonada amb els carrers del Raval de la Font i el de Sant Sebastià. Presenta tres cares a l'exterior i la quarta fa de mitgera. Consta de planta baixa, entresòl i dos pisos. Té una torratxa circular amb merlets i que fa xamfrà, de planta baixa i tres pisos. Hi ha cobertes de teula àrab i terrats. Les característiques formals de l'obra es troben dins del llenguatge eclèctic.

## Referències

* 1 2 3 «Casa Albert Moliner». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2015].

## Enllaços externs

* Casa Albert Moliner, fitxa del catàleg de l'Ajuntament
# Doblatge de piano

Doblatge de piano és la sobreposició en una pel·lícula d'una peça tocada per un pianista professional damunt la filmació d'un actor que fingeix tocar-la a l'instrument. Hi ha doblatges de piano molt il·lustres, sovint no reconeguts als crèdits, com el de Louis Kentner en les escenes en què Anton Walbrook toca el Concert de Varsòvia a Aquella nit a Varsòvia de Brian Desmond Hurst (1941), la interpretació de la Cornish Rhapsody d'Hubert Bath, per Harriet Cohen doblant Margaret Lockwood a Love story (1944) de Leslie Arliss, les escenes en que Carmen Cavallaro toca a The Eddie Duchin story (1956) de George Sidney, doblant Tyrone Power, o les de Jorge Bolet quan doblà Dirk Bogarde al biopic Cançó immortal, de Charles Vidor i George Cukor (1960), que Hollywood dedicà a Franz Liszt. Tampoc surt als crèdits que la pianista Eileen Joyce doblà l'actriu Ann Todd a The seventh veil de Compton Bennett (1945).

## Fonts

* The Eddy Duchin Story
* Song Without End
# Atenció a la dependència a la Regió de Múrcia

L'atenció a la dependència a la Regió de Múrcia va tindre un desenvolupament normatiu com en altres comunitats autònomes.

## Abans de la llei de dependència

La Llei 3/2003, de 10 d'abril, del Sistema de Serveis Socials establí diversos serveis que beneficiaven a les persones dependents.

## Després de la llei de dependència

Un informe amb dades de 2009 trobà que de les persones amb dret a rebre l'atenció a la Regió de Múrcia, solament un percentatge baix eren ateses malgrat que rebia suficients fons per part de l'estat central per a atendre-les a totes.
Amb dades del 2019, respecte el 2018 no va rebre 14,4 milions d'euros per part de l'estat central per les retallades fetes amb el Reial Decret Legislatiu 20/2012. La comunitat autònoma aportà el 82% de la despesa pública de l'atenció de llarga durada. Més del 50% del servei consisteix en les prestacions econòmiques PECEF, cosa que fa que la creació de treball en relació a la dependència siga escassa, sent una de les baixes respecte altres comunitats autònomes.

## Referències

* ↑ Martín Jiménez, Rodrigo. «Capítulo 4. Título competencial y encuadramiento del modelo de protección social de la dependencia». A: Comentario sistemático de la Ley de la dependencia Ley 39/2006, de 14 de diciembre, de promoción de la autonomía personal y atención a las personas en situación de dependencia y normas autonómicas. 1a ed. Cizur Menor (Navarra): Thomson Aranzadi, 2008, p. 126. ISBN 978-84-8355-687-0.
* ↑ Ramírez Navarro, José Manuel; Barriga Martín, Luis A. Financiación y costes de la Ley de Promoción de la Autonomía Personal y Atención a las personas en situación de Dependencia. Asociación Estatal de Directoras y Gerentes de Servicios Sociales de España, 2009, p. 10, 12 [Consulta: 6 octubre 2019]. Arxivat 6 October 2019$^{[Datemismatch]}$ a Wayback Machine.
* ↑ Asociación de Directores y Gerentes en Servicios Sociales. Evolución de los datos básicos de gestión del Sistema de Atención a la Dependencia y costes de financiación por comunidades autónomas. 2019, 2019, p. 123 [Consulta: 2 maig 2019]. Arxivat 2 de maig 2019 a Wayback Machine.
# Wuhuan

Els wuhuan (xinès tradicional: 烏桓; xinès simplificat: 乌桓; Pinyin: Wūhuán) foren un poble nòmada mongol que vivia a la regió del riu Leao, a la moderna Manxúria, a la Xina, vers el segle i; estaven emparentats amb els xianbei. A mitjan segle I el governador xinès de Leao-tong, Tsi Yong, va incitar algunes tribus veïnes a atacar als xiongnu septentrionals, i entre elles hi havia els wuhuan. Els wu-huan i els xianbei van lluitar contra els xiongnu amb èxit, però finalment els wuhuan van quedar com a vassalls dels xianbei i es van establir al Dalai Nor i al Qaramurden, al sud del gran Khingan.
El wu-huan foren derrotats el 207 al Jehol pel general xinès Ts'ao Ts'ao, i el 215-216 els van portar i establir, amb les restes dels xiongnu meridionals, a les despoblades zones frontereres del Shensi, el Shansi i el Hopei, on foren controlats per un comissari xinès. Quan la dinastia Han va desaparèixer el 220 en mig de la guerra civil el poble dels wuhuan ja no tenia prou poder per intentar res contra la Xina.
# 39a edició dels Premis Sant Jordi de Cinematografia

La 39a edició dels Premis Sant Jordi de Cinematografia va tenir lloc el 8 de maig de 1995 a l'Hotel Juan Carlos I de Barcelona amb una gala presentada per Jordi Estadella. Els guanyadors es van fer públics a finals de gener. El 25 de maig la 2 va realitzar un programa especial amb declaracions exclusives d'alguns dels premiats com José Luis Garci, Kenneth Branagh, Imanol Uribe, Nanni Moretti, Willem Dafoe i Sílvia Munt.

## Premis Sant Jordi
### Premis competitius

| Categoria | Premiat | Labor premiada |
| Millor pel·lícula espanyola | Días contados | Pel·lícula |
| Millor actor en pel·lícula espanyola | Juanjo Puigcorbé | Mi hermano del alma Todos los hombres sois iguales. |
| Millor actriu en pel·lícula espanyola | Sílvia Munt | La pasión turca |
| Millor ópera prima | Mi hermano del alma | Mariano Barroso |
| Millor pel·lícula estrangera | Caro diario | Pel·lícula |
| Millor actor en pel·lícula estrangera | Willem Dafoe | Possibilitat d'escapar |
| Millor actriu en pel·lícula estrangera | Crissy Rock | Ladybird, Ladybird |

### Premis honorífics

| Categoria | Premiat | Labor premiada |
| Premi a la trajectòria professional | Antoni Llorens i Olivé | Propietari de Lauren Films |

## Roses de Sant Jordi

Una vegada més es van lliurar les dues roses de Sant Jordi, premis concedits per votació popular entre els oïdors de Ràdio 4 que recompensen a les que el públic considera millors pel·lícules nacional i estrangera.
| Categoria | Premiat |
| Millor pel·lícula espanyola | Canción de cuna |
| Millor pel·lícula estrangera | Molt soroll per no res |

## Referències

* ↑ Premis Sant Jordi de Cinema 1992-1997, amb fotografies, al web de Carles Francino.
* ↑ L'actriu Sílvia Munt guanya un Premi Sant Jordi de Cinematografia Diari de Sant Cugat n. 79, 3 de febrer de 1995
* ↑ Premios Sant Jordi, El País, 24 de maig de 1995

## Vegeu també

* IX Premis Goya
* Fotogramas de Plata 1994
* Medalles del Cercle d'Escriptors Cinematogràfics de 1994
* IV Premis de la Unión de Actores
* IV Premis Turia

## Enllaços externs

* Premis Sant Jordi 1995 a IMDB
# August Heinrich Hoffmann von Fallersleben

August Heinrich Hoffmann, conegut com a August Heinrich Hoffmann von Fallersleben (Fallersleben, Baixa Saxònia, Electorat de Braunschweig-Lüneburg, 2 d'abril de 1798 - Corvey, 19 de gener de 1874) fou un poeta, germanista i editor de textos. A més de la seva contribució a l'establiment de la germanística com a ciència, és conegut sobretot per ser l'autor de la poesia que més tard seria l'himne alemany: el Lied der Deutschen (cançó dels alemanys). Von Fallersleben, pel seu lloc de naixement, fou afegit al seu cognom per diferenciar-se, ja que Hoffmann és un cognom molt freqüent; però no indica cap títol nobiliari.

## Referències

* ↑ Avui és un barri de Wolfsburg
# Dacnis de coroneta blava

La dacnis de coroneta blava (Dacnis lineata) és un ocell de la família dels tràupid (Thraupidae).

## Hàbitat i distribució

Habita la selva pluvial, clars, vegetació secundària i sabanes de les terres baixes des del sud-est de Colòmbia, sud de Veneçuela i Guaiana, cap al sud, a través de l'oest i est de l'Equador i est del Perú fins al nord de Bolívia i Brasil amazònic.

## Referències

* ↑ «Dacnis de coroneta blava». Cercaterm. TERMCAT, Centre de Terminologia. Rev. 20/10/2022(català)
# Cal Salvia

Cal Salvia és una obra noucentista de Torregrossa (Pla d'Urgell) inclosa a l'Inventari del Patrimoni Arquitectònic de Catalunya.

## Descripció

Casa de dos pisos amb terrassa. La porta d'entrada ha estat modificada. El més interessant és la proporcionalitat del conjunt.

## Història

Aquest casal està ubicat en la zona de l'eixample de la població. D'ençà finals de segle xix i durant part del XX, com a conseqüència directa de la construcció del canal d'Urgell, la població de Torregrossa experimentà un notable creixement demogràfic. En aquesta zona es troben altres casals (Casa de la Vila, Campmajó, Cal Ampurdanès, el casal) que tenen similituds formals i estructurals que responen a una mateixa època. Tret de les modificacions practicades en temps recents, principalment obertures en la façana lateral, la construcció de l'edifici respon a línies austeres i clàssiques pròpies del Noucentisme.
Acabat arrebossat.

## Referències

* 1 2 3 «Cal Salvia». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 març 2019].
# Caça de balenes pels pobles indígenes

La caça de balenes pels pobles indígenes és la caça de balenes i altres cetacis per pobles indígenes com ara els inuits. Tot i que les lleis internacionals ho permeten, és objecte de polèmica en alguns països, on es considera un cas de doble moral. En general, se la considera part de l'economia de subsistència de les comunitats indígenes. En alguns llocs, la caça de balenes ha deixat pas a l'observació de balenes com a alternativa més sostenible.

## Referències

* ↑ Geraci, Joseph; Smith, Thomas «Vitamin C in the Diet of Inuit Hunters From Holman, Northwest Territories» (en anglès). Arctic, 32, 2, 01-06-1979, pàg. 135–139.
* ↑ «Whale Wars Aboriginal Whaling a Double Standard?» (en anglès). Animal Planet, 15-05-2012.

## Vegeu també

* Caça de balenes a les Illes Fèroe
* Caça de balenes a Islàndia
* Caça de balenes al Japó
# Tentellatge

«Tentellatge» té aquests significats:
* Tentellatge (Navès), entitat de població al municipi de Navès (Solsonès)
* Tentellatge (Lladurs), masia al municipi de Lladurs (Solsonès)
* Emprius de Tentellatge, sector al municipi d'Odèn (Solsonès)
* Riera de Tentellatge, torrent al municipi de Lladurs (Solsonès)
* Torrents de Tentellatge, Masia al municipi de Montmajor (Berguedà)
# Percnostola

Percnostola és un gènere d'ocells de la família dels tamnofílids (Thamnophilidae).

## Taxonomia

Segons la Classificació del Congrés Ornitològic Internacional (versió 10.2, 2020) aquest gènere està format per dues espècies:
* Percnostola rufifrons - formiguer de capell.
* Percnostola arenarum - formiguer de l'Allpahuayo.
# Wuisse

Wuisse és un municipi francès situat al departament del Mosel·la i a la regió del Gran Est. L'any 2007 tenia 60 habitants.

## Demografia
### Població

El 2007 la població de fet de Wuisse era de 60 persones. Hi havia 28 famílies, de les quals 8 eren unipersonals (8 homes vivint sols), 8 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 34 habitatges, 25 eren l'habitatge principal de la família i 8 eren segones residències. Tots els 29 habitatges eren cases. Dels 25 habitatges principals, 18 estaven ocupats pels seus propietaris, 4 estaven llogats i ocupats pels llogaters i 3 estaven cedits a títol gratuït; 1 tenia tres cambres, 3 en tenien quatre i 21 en tenien cinc o més. 23 habitatges disposaven pel capbaix d'una plaça de pàrquing. A 14 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Wuisse el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 4 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 4 |
| 0 | 45 a 49 | 0 |
| 8 | 40 a 44 | 4 |
| 4 | 35 a 39 | 0 |
| 0 | 30 a 34 | 4 |
| 8 | 25 a 29 | 0 |
| 0 | 20 a 24 | 4 |
| 0 | 15 a 19 | 4 |
| 8 | 10 a 14 | 0 |
| 4 | 5 a 9 | 8 |
| 4 | 0 a 4 | 8 |

## Economia

El 2007 la població en edat de treballar era de 35 persones, 26 eren actives i 9 eren inactives. De les 26 persones actives 24 estaven ocupades (15 homes i 9 dones) i 2 estaven aturades (2 dones i 2 dones). De les 9 persones inactives 2 estaven jubilades, 3 estaven estudiant i 4 estaven classificades com a «altres inactius».

### Activitats econòmiques

L'any 2000 a Wuisse hi havia 9 explotacions agrícoles que ocupaven un total de 884 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Wuisse a l'INSEE.
* Évolution et structure de la population Fitxa amb el detall de dades de Wuisse a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Axonema

Axonema és l'estructura interna axil dels cilis i flagels dels eucariotes bàsicament microtubular, que serveix per a la mobilitat.
El moviment d'un cili o un flagel és dependent de l'ATP.

## Referències

* ↑ «Axonema». Gran Enciclopèdia Catalana. Barcelona: Grup Enciclopèdia Catalana.
# Stella (Nebraska)

Stella és una població dels Estats Units a l'estat de Nebraska. Segons el cens del 2000 tenia 220 habitants.

## Demografia

Segons el cens del 2000, Stella tenia 220 habitants, 98 habitatges, i 64 famílies. La densitat de població era de 471,9 habitants per km².
Dels 98 habitatges en un 21,4% hi vivien nens de menys de 18 anys, en un 56,1% hi vivien parelles casades, en un 8,2% dones solteres, i en un 33,7% no eren unitats familiars. En el 29,6% dels habitatges hi vivien persones soles el 18,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,77.
Per edats la població es repartia de la següent manera: un 19,5% tenia menys de 18 anys, un 7,3% entre 18 i 24, un 22,3% entre 25 i 44, un 33,2% de 45 a 60 i un 17,7% 65 anys o més.
L'edat mediana era de 46 anys. Per cada 100 dones de 18 o més anys hi havia 88,3 homes.
La renda mediana per habitatge era de 27.159 $ i la renda mediana per família de 44.375 $. Els homes tenien una renda mediana de 24.306 $ mentre que les dones 20.139 $. La renda per capita de la població era de 16.839 $. Aproximadament el 4,6% de les famílies i el 9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stella». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Stella». American Fact Finder. Oficina del Cens dels Estats Units, 12-01-2010.
Viccionari
# Rihanna: Live In Concert Tour

Rihanna: Live in Concert Tour és el concert de debut de Rihanna. Va ser el seu primer tour mundial per a la promoció del seu segon estudi d'àlbum A Girl like Me. Rihanna segueix la gira d'aquest any com a convidat especial per a la PAD World Tour,Jay-Z i els Black Eyed Peas.

## Actes d'obertura

* Field Mob (només en alguns llocs)
* Jeannie Ortega (només en alguns llocs)
* J-Status (només en alguns llocs)
* Ciara (només en alguns llocs)
* Yung Joc (només en alguns llocs)
* Trey Songz (només en alguns llocs)
* Sean Paul (només en alguns llocs)

## Llista de cançons

* "Pon de Replay"
* "If It's Lovin' that You Want"
* "You Don't Love Me (No, No, No)"
* Medley:
** "Crazy Little Thing Called Love"
** "Here I Go Again"
* "We Ride"
* "Break It Off"
* "Unfaithful"
* "Let Me"
* "Kisses Don't Lie"
* "That La, La, La"
* "P.S. (I'm Still Not Over You)"
* "Redemption Song" (Bob Marley cover)
* "A Girl Like Me"
* "SOS"

## Referències

* 1 2 3 4 Moss, Corey. «Rihanna Lets Fans Be Her Guide, Selects Summer Jam 'We Ride' As Next Single: Singer on first headlining tour through early August». MTV News, 06-07-2006. Arxivat de l'original el 14 de febrer 2007. [Consulta: 26 febrer 2010].
* 1 2 «Còpia arxivada». Starpulse.com website, 27-06-2006. Arxivat de l'original el d’agost 15, 2012. [Consulta: de maig 2, 2011].
* ↑ «Còpia arxivada». IndieLondon. Arxivat de l'original el 2018-04-08. [Consulta: 2 maig 2011].
* ↑ Stanton, John. «Còpia arxivada». Life. See Your World, LLC., 25-10-2006. Arxivat de l'original el 2011-06-10. [Consulta: 2 maig 2011].
* ↑ «Black Eyed Peas/Rihanna @ Charter One Pavilion, Chicago, IL», 03-10-2006. [Consulta: 12 abril 2010].
* 1 2 3 «More Rihanna Dates!». Def Jam Recordings. The Island Def Jam Music Group, 17-08-2006. [Consulta: 12 abril 2010].
# Rumigny

«Rumigny» té aquests significats:

## Geografia

* Rumigny (Ardenes), municipi de França
* Rumigny, nom francès del municipi de Bèlgica Rummen
# Teofilacte I

Teofilacte I de Túsculum, en italià Teofilatto di Tusculo, (a. 864 - v. 925) era un noble romà latifundista de la classe dels optimates romani, famílies que controlaven la vida política a Roma des del segle vii, que feien funcions de Senat romà i s'anomenaven senadors. S'intitulà Comte de Túsculum.
Apareix esmentat per primer cop el 901 quan era jutge palatí de l'Emperador d'Occident Lluís III el Cec i el 904 era Magister Militum de Roma i Sacri Palatii Vestararius (administrador dels béns del Papa). El 906 se li dona el títol de "Gloriosissimus Dux" i el 915 era considerat en qualitat de Senator Romanorum Primus inter pares com a superior a la resta dels Optimats. Els seus dominis comprenien: Monterotondo, Poli, Anticoli Corrado, Guadagnolo, Rocca di Nitro, Rocca dei Sorci, Saracinesco, Segni, Valmontone, Alatri, Guarcino, Colle Pardo, Soriano, Paliano, Sora i Celano. Alguns d'aquest dominis encara eren de la família al segle xix.
Es va casar amb Teodora, coneguda com a Senatrix, dona corrupta que es va convertir en amant del jove bisbe de Cere, cosí de Teofilacte, que fou després el Papa Sergi III. Teofilacte va deixar tres filles:
* Maròzia, comtessa de Túsculum
* Teodora (origen de la família dels Crescenzi)
* Sèrgia, probablement filla del Papa Sergi III però reconeguda per Teofilacte com a pròpia.
El Papa Joan X (fill del Papa Sergi III i la filla de Teofilacte, Maròzia) el va enviar a negociar l'aliança amb el príncep normand de la Campània i es va crear una lliga militar que va obtenir la coneguda victòria de Garigliano sobre els àrabs l'agost del 915, després de la qual els sarraïns van haver d'abandonar el Laci.
Fou destituït el 924 pel Papa Joan X, amb qui s'havia enemistat i va morir vers el 925, quan va cedir totes les seves possessions al seu net Alberic de Túsculum, tot i que per la minoria d'edat del jove va exercir la regència la seva mare Maròzia.
# Ap Lei Chau

Ap Lei Chau (Xinès tradicional: 鴨脷洲), o Aberdeen Island, és una illa de Hong Kong situada al sud-oest de l'Illa de Hong Kong, a tocar del Port d'Aberdeen i del Canal d'Aberdeen. Ocupa 1,32 km² i administrativament forma part del Districte Sud. Ap Lei Chau és l'illa més densament poblada del món.

## Història

L'illa apareix ja en un mapa datat a la Dinastia Ming, on hi ha inclosa la vila de Heung Kong Tsuen que es tradueix literalment com a Vila de Hong Kong (香港村). Probablement el nom de Hong Kong sorgeix d'aquí.
Ap Lei Chau és un excel·lent refugi quan actuen els tifons, i era una vila de pescadors abans de la Primera Guerra de l'Opi. L'any 1841, a conseqüència del Tractat de Nanjing, va ser cedida als britànics juntament amb l'Illa de Hong Kong. Des d'aleshores va perdre protagonisme.
El 1968, el govern va començar a construir una central elèctrica a l'illa per subministrar electricitat a tota l'illa de Hong Kong. El 1980 es va construir un pont d'unió amb l'illa de Hong Kong que va servir per impulsar un ràpid desenvolupament econòmic. Es van construir habitatges públics per allotjar a persones que van patir l'incendi al refugi d'Aberdeen.
El 1989 la central es va traslladar a l'Illa Lamm i es va enderrocar l'antiga. Aleshores el terreny es va fer servir per edificar-hi la zona residencial, coneguda com a Horitzons del Sud, guanyant terreny al mar.

## Geografia i demografia

El nom d'Ap Lei Chau sorgeix de la forma de l'illa, que sembla una llengua d'ànec. Ap vol dir ànec, Lei vol dir llengua i Chau vol dir illa. El nord de l'illa és la part més densament poblada.
La muntanya més alta de l'illa és el Yuk Kwai Shan (també conegut com a Mount Johnston)
Té quatre barris residencials principals -Barri de Lei Tung, Carrer principal d'Ap Lei Chau, Barri d'Ap Lei Chau i South Horizons- cadascun dels quals té diversos gratacels. Al sud de l'illa hi ha una zona industrial.
La població d'Ap Lei Chau és de 86.782 habitants, ocupant una àrea d'1,32 km², el que suposa una densitat de població de 66.755 habitants/Km2, essent l'illa més densament poblada del món.
Ap Lei Chau també dona nom a la formació geològica d'Ap Lei Chau, que s'estén per la major part del sud de l'Illa de Hong Kong.

## Llocs d'interès

El Temple Hung Shing, datat l'any 1773, és un dels més antics de la seva tipologia; està situat al carrer principal. Els dracs que hi ha a la part superior eren vistos com una protecció davant "l'amenaça de la mandíbula del tigre".
A l'illa també hi ha la primera vinateria de Hong Kong.

## Referències

* ↑ Eleccions del consell de districte sud de 2007 Arxivat 2009-08-22 a Wayback Machine.. Suma de la població a les circumscripcions D02 fins a la D07
* ↑ Island Superlatives
* ↑ «Temple Hung Shing, Ap Lei Chau». Arxivat de l'original el 2011-10-04. [Consulta: 18 febrer 2010].
# Évran

Évran (en bretó Evrann, gal·ló Evran) és un municipi francès, situat a la regió de Bretanya, al departament de Costes del Nord. L'any 2009 tenia 1.671 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1380 | 1468 | 1524 | 1596 | 1561 | 1473 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Marie-Annick Mauffrais | |